KARAMAZOV-II-WEB	Era vòsta vida, Katerina Ivanovna, se passarà a compdar d'ara ena dolorosa contemplacion des vòsti pròpis sentiments, deth vòste pròpi sacrifici e deth vòste pròpi amarum, mès en futur aguest patiment se padegarà, e era vòsta vida se transformarà ena doça contemplacion deth compliment definitiu d'un prepaus fòrt e capinaut, capinaut coma pògui en sòn gènre, desesperat en tot cas, mès artenhut per vos; e aguesta consciéncia vos balharà, a tot darrèr, era mès completa satisfaccion e vos reconciliarà damb tot çò d'aute…